Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 87/15/6606	Lučenec, 29.4.2015
EEČ : 2-47-49-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec syna XXXXX, nar. XXXXX hoci bol podľa právoplatného rozsudku Okresného súdu v XXXXX pod č. XXXXX z 27.04.2011 počnúc dňom 01.05.2011 povinný platiť výživné mesačne na syna v sume 30,- € vždy do 25-teho dňa toho ktorého mesiaca vopred k rukám matky dieťaťa XXXXX, nar. XXXXX z XXXXX, takto uloženú povinnosť vo XXXXX a inde riadne neplnil a za obdobie od 01.07.2014 do 25.04.2015 dlhoval na výživnom celkom XXXXX,- €, hoci bol trestným rozkazom Okresného súdu v XXXXX z 30.05.2014, ktorý nadobudol právoplatnosť a vykonateľnosť dňa 23.06.2014 uznaný vinným z prečinu zanedbanie povinnej výživy podľa § 207 odsek 1 Trestného zákona, 

lebo zanikla trestnosť činu.

Odôvodnenie:
	Uznesením vyšetrovateľa OR PZ, odboru kriminálnej polície v Lučenci bolo dňa 28.02.2015 pod č. XXXXX začaté trestné stíhanie a zároveň vznesené obvinenie XXXXX, nar. XXXXX pre prečin zanedbanie povinnej výživy podľa § 207 odsek 1, odsek 3 písm. c) Trestného zákona, ktorý mal spáchať spôsobom a v rozsahu uvedenom v skutkovej vete vo výrokovej časti tohto uznesenia. 

Vyšetrovateľ OR PZ po ukončení vyšetrovania predložil dňa 28.04.2015 vyšetrovací spis spolu s návrhom na zastavenie trestného stíhania zo dňa 27.04.2015, ktorý návrh odôvodnil splnením podmienok ustanovenia § 86 odsek 1 písmeno a) Trestného zákona obvineným. 

Po preskúmaní návrhu a obsahu vyšetrovacieho spisu som z výpovede obvineného XXXXX z 21.04.2015 zistil, že tento po počiatočnom neplnení vyživovacej povinnosti postupne peňažnými poukazmi vyplatil výživné vo výške XXXXX,- € v mesiaci február 2015 a to spätne za mesiace november, december 2014, január a február roku 2015 a vyplatil výživné aj za mesiace marec a apríl 2015 a to v dňoch 04.03.2015 a 02.04.2015, o čom predložil všetky poštové poukazy týkajúce sa úhrad výživného.

Svedkyňa - poškodená XXXXX vo svojej výpovedi dňa 17.04.2015 potvrdila všetky skutočnosti uvádzané obvineným XXXXX týkajúce sa uhradenia dlžnej sumy výživného v plnom rozsahu s tým, že bývalý druh prejavuje záujem o syna, navštevuje ho a vždy mu niečo kúpi. 

Uhradenie dlžnej sumy výživného vyplýva z pripojených poštových poukazov.

Podľa § 86 odsek 1 písmeno a)  Trestného zákona  trestnosť činu zaniká aj vtedy  ak ide o prečin zanedbania povinnej výživy podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 

Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu.

	Z uvedeného dôvodu bolo preto potrebné v predmetnej trestnej veci rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Pavel Melo
prokurátor